কলকাতা সহ দক্ষিণবঙ্গে প্রবল দুর্যোগের আশঙ্কা তৈরি হল। আবহাওয়া অফিসের পক্ষ থেকে জানানো হয়েছে, বঙ্গোপসারে একটি ঘূর্ণঝড়ের অক্ষরেখা রয়েছে। আন্দামান-নিকোবর ও মায়নমার উপকূল থেকে এই 
অক্ষরেখা ৪২০ কিমি দূরে অবস্থান করছে। এই ঘূর্ণিঝড়ই রবিবার মাঝরাতে আছড়ে পড়বে মায়নমার উপকূলে। এই ঝড়ের রেশ আসবে পশ্চিমবঙ্গেও। 
দক্ষিণবঙ্গের উপকূল এলাকার মৎসজীবীরা যাতে সমুদ্রে না যান, সেই বিষয়ে তাঁদের সতর্ক করে দেওয়া হয়েছে। পাশাপাশি দক্ষিণ-পূর্ব বিহারেও একটা ঘূর্ণাবর্ত রয়েছে। এই জোড়া নিম্নচাপরেখার জন্যই রবিবার 
রাতে বজ্রবিদুৎ-সহ বৃষ্টি ও ঝড়ের সম্ভাবনা রয়েছে। কলকাতা-সহ গোটা দক্ষিণ বঙ্গেই এই প্রভাব থাকবে। এর প্রকোপে শিলাবৃষ্টিও হতে পারে, বলে আবহাওয়া দফতরের পক্ষ থেকে জানানো হয়েছে।
দেখুন আবহাওয়া দফতরের আধিকারিক কী বলছেন...